**OPATRENIE**

**Národnej banky Slovenska**

**z ..... 2024**

**o predkladaní výkazov poskytovateľmi služieb kryptoaktív a inými dohliadanými subjektmi finančného trhu**

Národná banka Slovenska podľa § o niektorých povinnostiach a oprávneniach v oblasti kryptoaktív a o zmene a doplnení niektorých zákonov a § 35 ods. 2 zákona č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov ustanovuje:

**§1**

(1) Výkazy predkladané poskytovateľom služieb kryptoaktív, ktorému bolo udelené povolenie na činnosť poskytovateľa služieb kryptoaktív, sú tieto:

a) **Bilancia aktív a pasív a výkaz ziskov a strát CASP (BIL) 01-04**, ktorej vzor vrátane metodiky na jej vypracúvanie je uvedený v prílohe č. 1,

b) **Hlásenie o vlastných zdrojoch a prudenciálnych požiadavkách CASP (VZ) 02-04**, ktorého vzor vrátane metodiky na jeho vypracúvanie je uvedený v prílohe č. 2,

c) **Hlásenie o službách kryptoaktív a poplatkoch CASP (SLU) 03-04**, ktorého vzor vrátane metodiky na jeho vypracúvanie je uvedený v prílohe č. 3,

d) **Hlásenie o adresách peňaženiek CASP (ADR) 04-04**, ktorého vzor vrátane metodiky na jeho vypracúvanie je uvedený v prílohe č. 4,

e) **Hlásenie o sťažnostiach CASP (STA) 05-04**, ktorého vzor vrátane metodiky na jeho vypracúvanie je uvedený v prílohe č. 5,

f) **Hlásenie o poskytovateľovi služieb kryptoaktív CASP (ZI) 06-01**, ktorého vzor vrátane metodiky na jeho vypracúvanie je uvedený v prílohe č. 6,

g) **Dotazník AML/CFT CASP (DOT) 07-01**, ktorého vzor vrátane metodiky na jeho vypracúvanie je uvedený v prílohe č. 7,

h) **Hlásenie poskytovateľa služieb kryptoaktív o AML/CFT CASP (AML) 08-02**, ktorého vzor vrátane metodiky na jeho vypracúvanie je uvedený v prílohe č. 8,

i) **Oznámenie o zmenách v riadiacom orgáne a zodpovedných osôb CASP (ZME) 09-99**, ktorého vzor vrátane metodiky na jeho vypracúvanie je uvedený v prílohe č. 9.

(2) Výkazy predkladané bankou, ktorá môže poskytovať služby kryptoaktív, sú tieto:

a) **Hlásenie o službách kryptoaktív a poplatkoch CASP (SLU) 03-04**, ktorého vzor vrátane metodiky na jeho vypracúvanie je uvedený v prílohe č. 3,

b) **Hlásenie o adresách peňaženiek CASP (ADR) 04-04**, ktorého vzor vrátane metodiky na jeho vypracúvanie je uvedený v prílohe č. 4,

c) **Hlásenie o sťažnostiach CASP (STA) 05-04**, ktorého vzor vrátane metodiky na jeho vypracúvanie je uvedený v prílohe č. 5.

(3) Výkazy predkladané centrálnym depozitárom cenných papierov, ktorý môže poskytovať služby kryptoaktív, sú tieto:

a) **Hlásenie o službách kryptoaktív a poplatkoch CASP (SLU) 03-04**, ktorého vzor vrátane metodiky na jeho vypracúvanie je uvedený v prílohe č. 3,

b) **Hlásenie o adresách peňaženiek CASP (ADR) 04-04**, ktorého vzor vrátane metodiky na jeho vypracúvanie je uvedený v prílohe č. 4,

c) **Hlásenie o sťažnostiach CASP (STA) 05-04**, ktorého vzor vrátane metodiky na jeho vypracúvanie je uvedený v prílohe č. 5,

d) **Dotazník AML/CFT CASP (DOT) 07-01**, ktorého vzor vrátane metodiky na jeho vypracúvanie je uvedený v prílohe č. 7,

e) **Hlásenie poskytovateľa služieb kryptoaktív o AML/CFT CASP (AML) 08-02**, ktorého vzor vrátane metodiky na jeho vypracúvanie je uvedený v prílohe č. 8.

(4) Výkazy predkladané obchodníkom s cennými papiermi, ktorý môže poskytovať služby kryptoaktív, sú tieto:

a) **Hlásenie o službách kryptoaktív a poplatkoch CASP (SLU) 03-04**, ktorého vzor vrátane metodiky na jeho vypracúvanie je uvedený v prílohe č. 3,

b) **Hlásenie o adresách peňaženiek CASP (ADR) 04-04**, ktorého vzor vrátane metodiky na jeho vypracúvanie je uvedený v prílohe č. 4,

c) **Hlásenie o sťažnostiach CASP (STA) 05-04**, ktorého vzor vrátane metodiky na jeho vypracúvanie je uvedený v prílohe č. 5.

(5) Výkazy predkladané inštitúciou elektronických peňazí, ktorá môže poskytovať služby kryptoaktív, sú tieto:

a) **Hlásenie o službách kryptoaktív a poplatkoch CASP (SLU) 03-04**, ktorého vzor vrátane metodiky na jeho vypracúvanie je uvedený v prílohe č. 3,

b) **Hlásenie o adresách peňaženiek CASP (ADR) 04-04**, ktorého vzor vrátane metodiky na jeho vypracúvanie je uvedený v prílohe č. 4,

c) **Hlásenie o sťažnostiach CASP (STA) 05-04**, ktorého vzor vrátane metodiky na jeho vypracúvanie je uvedený v prílohe č. 5.

(6) Výkazy predkladané správcovskou spoločnosťou PKIPCP a správcom alternatívnych investičných fondov, ktorí môžu poskytovať služby kryptoaktív, sú tieto:

a) **Hlásenie o službách kryptoaktív a poplatkoch CASP (SLU) 03-04**, ktorého vzor vrátane metodiky na jeho vypracúvanie je uvedený v prílohe č. 3,

b) **Hlásenie o adresách peňaženiek CASP (ADR) 04-04**, ktorého vzor vrátane metodiky na jeho vypracúvanie je uvedený v prílohe č. 4,

c) **Hlásenie o sťažnostiach CASP (STA) 05-04**, ktorého vzor vrátane metodiky na jeho vypracúvanie je uvedený v prílohe č. 5.

(7) Výkazy predkladané organizátorom trhu, ktorý môže prevádzkovať obchodnú platformu pre kryptoaktíva, sú tieto:

a) **Hlásenie o službách kryptoaktív a poplatkoch CASP (SLU) 03-04**, ktorého vzor vrátane metodiky na jeho vypracúvanie je uvedený v prílohe č. 3,

b) **Hlásenie o adresách peňaženiek CASP (ADR) 04-04**, ktorého vzor vrátane metodiky na jeho vypracúvanie je uvedený v prílohe č. 4,

c) **Hlásenie o sťažnostiach CASP (STA) 05-04**, ktorého vzor vrátane metodiky na jeho vypracúvanie je uvedený v prílohe č. 5,

d) **Dotazník AML/CFT CASP (DOT) 07-01**, ktorého vzor vrátane metodiky na jeho vypracúvanie je uvedený v prílohe č. 7,

e) **Hlásenie poskytovateľa služieb kryptoaktív o AML/CFT CASP (AML) 08-02**, ktorého vzor vrátane metodiky na jeho vypracúvanie je uvedený v prílohe č. 8.

**§ 2**

(1) Výkazy podľa § 1 ods. 1 písm. a) až b), sa vypracúvajú štvrťročne podľa stavu kposlednému dňu príslušného kalendárneho štvrťroka.

(2) Výkazy podľa § 1 ods. 1 písm. c) až e), ods. 2 písm. a) až c), ods. 3 písm. a) až c), ods. 4 písm. a) až c), ods. 5 písm. a) až c), ods. 6 písm. a) až c), ods. 7 písm. a) až c), sa vypracúvajú štvrťročne k poslednému dňu príslušného kalendárneho štvrťroka.

(3) Výkazy podľa § 1 ods. 1 písm. f) a g), ods. 3 písm. d) a ods. 7 písm. d), sa vypracúvajú ročne podľa stavu k poslednému dňu príslušného kalendárneho roka.

(4) Výkaz podľa § 1 ods. 1 písm. h), ods. 3 písm. e), ods. 7 písm. e), sa vypracúva polročne podľa stavu k 30. júnu príslušného kalendárneho roka, respektíve podľa stavu k poslednému dňu príslušného kalendárneho roka.

(5) Výkaz podľa § 1 ods. 1 písm. i) sa vypracúva ku dňu vzniku skutočnosti, na základe ktorej je výkaz vypracovaný a predkladá sa do piatich pracovných dní odo dňa, ku ktorému sa vypracúva.

**§ 3**

(1) Výkazy podľa § 1 sa predkladajú elektronicky prostredníctvom informačného systému Štatistický zberový portál.

(2) Výkazy podľa § 1 ods. 1 písm. a) až b) sa predkladajú do 30 kalendárnych dní odo dňa, ku ktorému sa vypracúvajú, okrem výkazov vypracovaných podľa stavu k poslednému dňu príslušného kalendárneho roka. Ak 30. kalendárny deň pripadá na sobotu, nedeľu alebo iný deň pracovného pokoja, výkazy podľa prvej vety sa predkladajú najbližší nasledujúci pracovný deň.

(3) Výkazy podľa § 1 ods. 1 písm. a) až b), vypracované podľa stavu k poslednému dňu príslušného kalendárneho roka, sa predkladajú takto:

a) predbežné hlásenie na základe predbežných údajov, do 30. januára nasledujúceho kalendárneho roka, zostavené podľa predbežných údajov, známych k poslednému dňu predchádzajúceho kalendárneho roka, upravených o účtovné prípady účtované od 1. januára do 10. januára nasledujúceho kalendárneho roka,

b) riadne hlásenie na základe údajov z riadnej účtovnej závierky, do 30 kalendárnych dní po overení ročnej účtovnej závierky audítorom,

c) mimoriadne hlásenie na základe predĺženia lehoty na vypracovanie riadnej účtovnej závierky, do 30. apríla nasledujúceho kalendárneho roka, zostavené podľa údajov k poslednému dňu predchádzajúceho kalendárneho roka, známych k 31. marcu nasledujúceho kalendárneho roka.

(4) Ak sa použije ako účtovné obdobie hospodársky rok, ktoré je oproti účtovnému obdobiu, ktorým je kalendárny rok, posunuté o určitý časový úsek, lehota na vypracúvanie výkazov podľa § 1 ods. 1 písm. a) až b), sa predlžuje o tento časový úsek.

(5) Výkazy podľa § 1 ods. 1 písm. c) až f) a písm. h), ods. 2 písm. a) až c), ods. 3 písm. a) až c) a e), ods. 4 písm. a) až c), ods. 5 písm. a) až c), ods. 6 písm. a) až c), ods. 7 písm. a) až c) a e) sa predkladajú do 30 kalendárnych dní odo dňa, ku ktorému sa vypracúvajú. Ak 30. kalendárny deň pripadá na sobotu, nedeľu alebo iný deň pracovného pokoja, výkazy podľa prvej vety sa predkladajú najbližší nasledujúci pracovný deň.

(6) Výkaz podľa § 1 ods. 1 písm. g), ods. 3 písm. d), ods. 7 písm. d), sa vypracúva do 15. februára nasledujúceho kalendárneho roka.

(7) Výkaz podľa § 1 ods. 1 písm. i) sa vypracúva do piatich pracovných dní odo dňa, ku ktorému sa vypracúva.

**§ 4**

Toto opatrenie nadobúda účinnosť 1. januára 2025.

**Peter Kažimír v. r.**

**guvernér**